**TÁJÉKOZTATÓ**

**a 2017. szeptember 28-i képviselőtestületi ülésen elhangzott**

**interpellációkra tett intézkedésekről**

**Geosics László képviselő-testületi tag**

- elmondja, hogy az utóbbi időben lehullott nagy mennyiségű csapadék kellemetlenséget okozott a Bacsó és a Vörösmarty utcában. A lakók jelzése szerint a víz inkább a lakóépületek felé vette az irányt, meg a pincékbe, tehát a falak állapota kezd vizesedni. Ez két kis rövid utca, a lakók szeretnék kérni a csapadékvíz-elvezető árok mielőbbi rendbetételét.

*Bebes István polgármester elmondja, hogy kérdés felülvizsgálatát követően a kérelmező érintett lakosok írásban kapnak választ a problémára.*

**Szabó Ferenc képviselő-testületi tag**

**-** elmondja, hogy Kövesdi Imréné kereste meg őt levélben, hogy az édesanyja 1945. március 27-én, Körmenden, a második világháborúban a körmendi szőnyegbombázás áldozata lett. Kéri, hogy az I. II. világháborús emlékművön, ahol feltüntették az áldozatok nevét, az édesanyja neve is szerepeljen, Gergely Lajosné néven felkerülne az emlékműre. A harmadik fekete márványtáblán van hely, fel tudják vésni a nevet.

*A kért intézkedést idei év végéig Önkormányzat elvégezteti.*

**Auer Miklós képviselő-testületi tag**

- elmondja, hogy interpelláció helyett kérése vagy kérdése lenne számukról, hiszen az interpelláció nem is erről szól, mint fogalom. Lehet a kérései vagy kérdései nem egyértelműek, félreérthetők, de ő mindig megpróbál olyan emberek nevében eljárni, akik őt megkérik, tehát a válaszokat nem az Auer Miklósnak adják, hanem azoknak az embereknek, akiknek a nevében megpróbál lépéseket tenni.

*A fényjelző készülékkel kapcsolatban Képviselő Úr, és a Magyar Közút szakembereivel együtt 2017. október 17.-én megtartottuk a bejárást. Megállapítottuk, hogy a lámpák megfelelően működnek, a Deák Ferenc utcánál lévő kissé hangosabb, a közútkezelő ígéretet tett arra, hogy a hangerejét a napokban lejjebb fogják vetetni. Képviselő Úr a szolgáltatótól részletes tájékoztatást kapott a kérdésekre. A bejáráson felmerült, hogy a Kossuth és a Deák F utcáknál a zebrák, és útburkolati jelek megkoptak. Városgondnokság megkérte az árajánlatot a burkolatok festésére, és időjárástól függően elvégezteti.*

- elmondja, hogy a Vida József utca Bástya utca kereszteződésénél romjaiban van egy kerékpártároló, azt vagy el kellene szállítani vagy meg kellene csinálni.

*Városgondnokság 2017.10.11.-én elszállította a tárolót.*

Körmend, 2017. október 18.

Forró Szilvia irodavezető s.k. Sövegjártó Zoltán intézményvezető